##

## REPUBLIKA HRVATSKA

## VUKOVARSKO-SRIJEMSKA ŽUPANIJA

## **msotw9_temp0 OPĆINA TOVARNIK**

##  **OPĆINSKO VIJEĆE**

 **POVJERENSTVO ZA DODJELU STIPENDIJA**

## KLASA: 604-01/21-01/01

## URBROJ: 2188/12-03/01-21-1

## Tovarnik, 12.siječnja 2021.

Temeljem članka 31. Statuta Općine Tovarnik („Službeni vjesnik“ Vukovarsko-srijemske županije, broj 4/13, 14/13, 1/18, 6/18, 3/20, pročišćeni tekst 9/20) Općinsko vijeće na svojoj 31. sjednici održanoj 21.12.2020.god. donijelo je Odluku o stipendijama Općine Tovarnik za akademsku godinu 2020/2021, na temelju koje Povjerenstvo za dodjelu stipendija raspisuje:

**JAVNI NATJEČAJ**

**ZA PODNOŠENJE ZAMOLBI ZA DODJELU STIPENDIJA OPĆINE TOVARNIK ZA AKADEMSKU GODINU 2020/2021**

**I.**

Pozivaju se svi redovni studenti preddiplomskih i diplomskih, stručnih i sveučilišnih studija, od prve do posljednje godine studija s prebivalištem na području Općine Tovarnik, a koji već ne primaju stipendiju iz drugih izvora, te koji nisu ponavljači godine za koju podnose zahtjev za stipendiju, da podnesu zamolbu za stipendiju Općine Tovarnik za akademsku godinu 2020/2021, **najkasnije do 12. veljače 2021. godine, osobno ili poštom na adresu:**

Općina Tovarnik, A.G. Matoša 2, 32249 Tovarnik, sa naznakom „Za Povjerenstvo za dodjelu stipendija“

**II.**

Uz zahtjev za stipendiju potrebno je priložiti:

1. Presliku važeće osobne iskaznice
2. Potvrdu fakulteta o statusu redovnog studenta i upisnoj godini studija iz koje je vidljivo **da student ne ponavlja upisanu godinu**
3. Izjavu (ovjerenu kod javnog bilježnika), da student ne prima stipendiju putem nekih drugih ostvarenih prava

**III.**

Nepravodobni i nepotpuni zahtjevi neće se razmatrati.

**IV.**

Stipendija je godišnja i dodjeljuje se za razdoblje od deset mjeseci, odnosno za period od rujna 2020. do lipnja 2021. godine.

Iznos za stipendiranje koji je osiguran u proračunu Općine Tovarnik za 2021. godinu, isplaćivati će se u mjesečnom iznosu od 800,00 kuna, što za jednu akademsku godinu iznosi 8.000,00 kuna.

PREDSJEDNIK POVJERENSTVA

 ZA DODJELU STIPENDIJA

 Gabrijel Matić, prof.